**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO TEIKTI INVESTICIJŲ PROJEKTĄ „Plungės M. Oginskio dvaro sodybos pastato – žirgyno pritaikymas visuomenės kultūros ir rekreacijos reikmėms (Ii etapas)“ vALSTYBĖS INVESTICIJŲ PROGRAMOS FINANSAVIMUI GAUTI IR LĖŠŲ SKYRIMO**

2018 m. lapkričio 29 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Valstybės lėšų, skirtų valstybės kapitalo investicijoms Plungės rajono savivaldybėje, planavimo, tikslinimo, naudojimo, apskaitos ir kontrolės tvarkos aprašo, patvirtinto Plungės rajono savivaldybės tarybos 2012 m. lapkričio 29 d. sprendimu Nr. T1-289, 7 punktu, Plungės rajono savivaldybės taryba n u s p r e n d ž i a:

1. Pritarti investicijų projekto „Plungės M. Oginskio dvaro sodybos pastato – žirgyno pritaikymas visuomenės kultūros ir rekreacijos reikmėms (II etapas)“ teikimui 2020-2022 metų Valstybės investicijų programos finansavimui gauti.

2. Prisidėti prie Projekto įgyvendinimo Savivaldybės biudžeto lėšomis 40 proc. viso Projekto vertės.

Savivaldybės meras

SUDERINTA:

Administracijos direktoriaus pavaduotojas Č. Kerpauskas

Strateginio planavimo ir investicijų skyriaus vedėjos pavaduotoja J. Saldukienė

Kalbos tvarkytojas A. Eidukaitis

Juristas V. Tumas

Finansų ir biudžeto skyriaus vedėja D. Mažeikienė

Sprendimą rengė

Strateginio planavimo ir investicijų skyriaus vyr. specialistė

Ingrida Stanienė

2018-11-05

Teisės aktų projektų numatomo teisinio reguliavimo

poveikio vertinimo rezultatų pateikimo tvarkos aprašo

priedas

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO TEIKTI INVESTICIJŲ PROJEKTĄ „PLUNGĖS M. OGINSKIO DVARO SODYBOS PASTATO – ŽIRGYNO PRITAIKYMAS VISUOMENĖS KULTŪROS IR REKREACIJOS REIKMĖMS (II ETAPAS)“ VALSTYBĖS INVESTICIJŲ PROGRAMOS FINANSAVIMUI GAUTI“ IR LĖŠŲ SKYRIMO**

2018 m. lapkričio 13 d.

Plungė

1. **Parengto teisės akto projekto tikslai.**

Šio sprendimo tikslas – gauti Plungės rajono savivaldybės tarybos (toliau – taryba) pritarimą investicijų projekto „Plungės M. Oginskio dvaro sodybos pastato – žirgyno pritaikymas visuomenės kultūros ir rekreacijos reikmėms (II etapas)“ (toliau – Projektas) teikimui 2020-2022 metų Valstybės investicijų programos (toliau – VIP) finansavimui gauti bei 40 proc. viso Projekto vertės lėšų iš Savivaldybės biudžeto skyrimui.

**2.Teisės akto projekto esmė**, **rengimo priežastys ir motyvai.**

Projekto esmė.

Investicijų projektų, siūlomų teikti Valstybės investicijų programos finansavimui gauti, vertinimo komisijos 2018 m. spalio 29 d. posėdžio metu, atsižvelgiant į tai, kad šiais metais baigiamas įgyvendinti iš VIP finansuojamas investicijų projektas „Plungės rajono savivaldybės kultūros centro Plungėje, Senamiesčio a. 3, rekonstravimas“, buvo priimtas sprendimas (protokolo Nr. LK-274) teikti tarybai siūlymą dėl pritarimo Projekto teikimui 2020-2022 m. Valstybės investicijų programos finansavimui gauti.

2018 m. rugpjūčio 20 d. su Centrine projektų valdymo agentūra pasirašyta projekto „Plungės M. Oginskio dvaro sodybos pastato – žirgyno pritaikymas visuomenės kultūros ir rekreacijos reikmėms (I etapas)“ finansavimo sutartis. Šio projekto metu numatoma sutvarkyti žirgyno pastato centrinę dalį ir virš jos esančią stogo dalį, įrengti šilumos punktą.

2020-2022 m. VIP finansavimui būtų teikiamas Projektas, kuris apimtų žirgyno pastato likusios stogo dalies ir kairiosios pastato dalies, kurioje turėtų būti įrengtos atlikėjų persirengimo patalpos, holas ir sanitarinės patalpos, sutvarkymą bei įrangos ir baldų įsigijimą.

Preliminari darbams atlikti reikalinga lėšų suma sudaro apie 1 175 tūkst. Eur:

* stogui – 340 tūkst. Eur (pagal Plungės dvaro sodybos žirgyno stogo tvarkybos darbų kainos sąmatą, parengtą pagal VĮ „Lietuvos paminklai“ parengtą tvarkybos darbų projektą);
* kairiajai pastato pusei (persirengimo kambariai atlikėjams) – 658 tūkst. Eur (pagal Plungės dvaro sodybos žirgyno pastato pritaikymo kultūros reikmėms, kapitalinio remonto ir tvarkybos darbų (restauravimo, remonto) techninio projekto statybos skaičiuojamosios kainos nustatymo dalį);
* įrangai ir baldams (scena, kėdės, apšvietimo įranga, parodų eksponavimo įranga, persirengimo kambarių baldai) – 157 tūkst. Eur;

- projektavimas ir inžinerinės paslaugos – 20 tūkst. Eur.

**3. Lėšų poreikis (jeigu teisės aktui įgyvendinti reikalingos lėšos).**

Reikalinga 40 proc. viso Projekto vertės. Preliminarios reikalingos lėšos sudaro apie 470 tūkst. Eur. Preliminarus projekto įgyvendinimo laikotarpis – 3 metai.

**4. Laukiami rezultatai.**

Patvirtinus tarybos sprendimą, bus gautas pritarimas įgyvendinti ir 2020-2022 metų VIP finansavimui teikti investicijų projektą „Plungės M. Oginskio dvaro sodybos pastato – žirgyno pritaikymas visuomenės kultūros ir rekreacijos reikmėms (II etapas)“ bei Projekto įgyvendinimui skirti 40 proc. visos Projekto vertės iš Savivaldybės biudžeto lėšų.

**5. Kita svarbi informacija**

Nėra.

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Bus sudarytos sąlygos efektyviai planuoti ir įsisavinti 2020–2022 m. Valstybės investicijų programos finansavimo lėšas. Teigiamai paveiks ekonomiką, didinant* *ūkinės veiklos ir kultūrinių paslaugų įvairovę, gerinant sąlygas investicijų pritraukimui, siekiant kurti naujas darbo vietas tikslinėse teritorijose (miestuose).* | *Nenumatoma* |
| *Finansams* | *Turės teigiamos įtakos finansams, nes, įgyvendinus projektą, sumažės eksploatacinės išlaidos* | *Nenumatoma* |
| *Socialinei aplinkai* | *Projektas duos daugiau socialinės naudos, kadangi bus tinkamai sutvarkyta viešoji infrastruktūra* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Turės teigiamos įtakos, nes didės Plungės miesto patrauklumas.* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Teigiamai paveiks regiono plėtrą, nes padidės įgyvendinamų projektų veiklų apimtys,* *bus pagerinta gyvenimo kokybė ir aplinka* | *Nenumatoma* |
| *Kitoms sritims, asmenims ar jų grupėms* | *Turės teigiamos įtakos Plungės rajono ir miesto gyventojams bei svečiams.* | *Nenumatoma* |

***Antikorupcinis vertinimas.***Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja vyr. specialistėIngrida Stanienė